Navnet kommer fra demen Kholargos, som tilhørte stammen (fylen) Akamantis (Ακαμαντίδα φυλή). Demen lå ikke på samme sted som forstaden, men nærmere Kamatero, eller ifølge noen forskere Peristeri eller Sepolia. Den mest kjente borgeren fra demen var Perikles, og dagens Kholargos kommune har også en byste av Perikles i sitt byvåpen. Geografisk hørte imidlertid området hvor dagens Kholargos ligger, til demen Flya, som tilhørte fylen Kekropis (Κεκροπίδα φυλή).